Principe de Joyce

Manawan/Wemotaci/Opitciwan

Enko tca owe ka ki otamirotakaniwok Atikamekw Nehirowisiwok ka ki masinahakik orakonikewiniw e nantoweritamotcik kice okimawa Kepek ki tci aci tapowetamoritci aka e takonik mirerimitowiniw ota kepek askik itekera kaie e nantoweritamowatcik kitci aci wewerita miro witcikotc akosiwikamikok kaie mackikiwikamikw e icatc. Kitci kirika miro kokwetcitahakaniwitcik kiskinohomakanak kice kiskinohamatowikamikok ka ici pitakeritci kitci miro kiskerimaritci Nehirowisiwa, pitoc e ici pimatisiritci kaie pitoc e icinakonik ka ici tacikeritci. Arimwewinik kirika matcihowiniw e ici tatak anotc Atikamekw Nehirowisiw. Ekoci nta natowi kiskerita ota ka actek pamikicikwepitcikanik ocki tecipitakan.

https://principedejoyce.com/

"Kowisk tapwetamowin Joyce otci "

Carol Dubé omasinahikan

Ni apitc 28 ka tato konakisitc kakone pisimw 2020 ka tato piponikak, nitiskwem, ninitcanicak okawiwaw ni ki maninamakowinan, nama kowiskw ki otci totowakaniwiw kaskina ki wapatenano ka ki ispirik. Mictahi ki ariman tan ka ki ispiritc ka poni pimatisitc ninitcanicinan acitc nin otci. Ni pasoweriten mictahi kice okimawok Kepek acitc Kanata kitci wectatcik kitci kekwariw otci Joyce. Otcitakotc kitci meckotciparik kaskina nehirowisiwok otci aka wiskat aci nte kitci iciwepasitc nehirowisiw napitc e mareritakositc, e tipiterimakaniwitc.